Diari Oficial de la Generalitat Valenciana


Sumari del DOGV 4367, del 29-10-2002 (2002/11488)

RESOLUCIÓ de 25 d'octubre de 2002, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Orde de 26 de novembre de 2001, de la Conselleria de Benestar Social, per la qual es convoquen ajudes econòmiques destinades al sosteniment dels distints programes i servicis especialitzats d'intervenció i atenció a famílies, menors i adopció, per a l'exercici corresponent a l'any 2002, determinats en la Resolució de 12 d'abril de 2002.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4367

Data del DOGV
:   29-10-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11223


Data del document
:   25-10-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda social
    * servei social
    * adopció
    * família
    * ajuda pública

RESOLUCIÓ de 25 d'octubre de 2002, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Orde de 26 de novembre de 2001, de la Conselleria de Benestar Social, per la qual es convoquen ajudes econòmiques destinades al sosteniment dels distints programes i servicis especialitzats d'intervenció i atenció a famílies, menors i adopció, per a l'exercici corresponent a l'any 2002, determinats en la Resolució de 12 d'abril de 2002. [2002/Q11701]
  
La Conselleria de Benestar Social, per mitjà de l'Orde de 26 de novembre de 2001, publicada en el Diari Oficial de la Generalitat Valenciana número 4.146, de data 12 de desembre, ha regulat i convocat ajudes dirigides al sosteniment dels distints programes i servicis especialitzats d'intervenció i atenció a famílies, menors i adopció per a l'exercici corresponent a l'any 2002.
  
Aprovada i publicada la Llei 10/2001, de 27 de desembre, de Pressupostos de la Generalitat Valenciana, per a l'exercici 2002 (DOGV núm. 4.158, de data 31 de desembre de 2001), en aplicació del que establix la disposició addicional segona de l'orde d'ajudes, i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir per mitjà de la Resolució de 12 d'abril de 2002 de la Conselleria de Benestar Social (DOGV núm. 4.233, de 22 d'abril de 2002) a donar publicitat als crèdits i a les línies de subvenció destinades a finançar les ajudes convocades per l'Orde de 26 novembre de 2001.
  
No obstant això, hi ha en estos moments disponibilitats pressupostàries en la Línia T-4976, programes especialitzats de família i menor, arreplegada en la Resolució de 12 d'abril de 2002, que permeten incrementar el finançament de l'Orde de 26 de novembre de 2001. Per tant, en base a tot el que s'ha exposat i a les competències d'esta Conselleria de Benestar Social, resolc:
  
Primer
  
Modificar la quantia del crèdit destinat a finançar les ajudes regulades en l'Orde de 26 de novembre del 2001, de la Conselleria de Benestar Social (DOGV núm. 4.146, de 12 de desembre), de la línia de subvenció que a continuació es detalla:
  
- Denominació: programes especialitzats de família i menor.
  
- Projecte: T-4976.
  
- Consignació pressupostària: increment de 13.567,86 euros i passa de 601.009,55 euros a 614.577,41 euros.
  
- Procedència fons:
  
Propis condicionats 54.367,86 euros.
  
Propis no condicionats 505.841,69 euros.
  
Externa: Ministeri de Treball i Assumptes Socials 54.367,86 euros.
  
Segon
  
Per al pagament i justificació se seguirà el que disposa l'Orde d'Ajudes de 26 de novembre.
  
Tercer
  
Els crèdits publicats després de la present modificació tenen el caràcter de màxims, i no es podran concedir subvencions una vegada esgotats, circumstància esta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es veren modificats estos crèdits, la seua modificació haurà de ser publicada per mitjà de resolució en el Diari Oficial de la Generalitat Valenciana.
  
València, 25 d'octubre de 2002.- El conseller de Benestar Social: Rafael Blasco Castany.